VS001919
Datum: 1995-09-16T02:00:00.000+02:00
datum_sodbe_i_stopnje: 2002-10-21T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe sluha in njihove posledice - poškodbe zob in čeljusti in njihove posledice - poškodbe rok in ramenskega obroča in njihove posledice - poškodbe kože in njihove posledice
fischer: lahki primeri
odskodnina: 1.850.000,00 SIT
opombe: II Ips 287/2006 Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Varnostnik.

## Škodni dogodek

Poškodba na delu - udarci.

## Poškodba

Zlom enega zoba, podplutbo leve polovice lica, dve raztrganini kože obraza in zlom levega mezinca. Utrpel je več udarcev po glavi in po levi roki. V neposredni bližini desnega ušesa je bil sprožen strel iz pištole. Prišlo je do sekundarnega vnetja rane na obrazu.

## Telesne bolečine

800.000,00 SIT Hude 3 dni, zmerne 7 dni, nato lažje, katere pa bo trpel tudi še v bodoče, v obliki glavobolov vsaj 2x tedensko.

#### Hospitalizacija

6 dni.

#### Ambulantno zdravljenje

Večkratni specialistični in kontrolni pregledi.

#### Rehabilitacija

Razgibavanje prsta.

#### Nevšečnosti med zdravljenjem

CT preiskava, več RTG slikanj, scintigrafija možganov, nošenje longete.

## Strah

150.000,00 SIT Intenziven primarni strah, saj ga je napadlo več oseb hkrati, pri čemer je bila ena oborožena in je tudi streljala. Napad je trajal nekaj minut, tožniku ni nihče pomagal. Zmerni sekundarni strah zaradi rane na obrazu 7 dni.

## Zmanjšanje življenjske aktivnosti

700.000,00 SIT V sled poškodbe glave tožnik trpi za nespečnostjo, pozabljivostjo, težave ima pri komunikaciji. Posledica delne okvare slušnic, nastale zaradi eksplozivnega učinka strela, ima za posledico neugoden subjektivni občutek šumenja v desnem ušesu in lahko povzročijo razvoj nevrotične osebnosti. Zaradi navedenih posledic poškodb mora tožnik vlagati v svoje delo več napora, opustiti je moral karate in potapljanje, težje dalj časa kolesari. V socialnih stikih je bolj razdražljiv.

## Skaženost

200.000,00 SIT Dobro vidna 6 cm dolga in 1 cm široka brazgotina na obrazu, ki se je nepravilno zacelila in ima delno privzdignjene robove ter je s kirurškim posegom ni mogoče odstraniti.

**Zveza:**

ZOR člen 200, 203